
Mål
Kurset er en variant av kurset MET3001 A og er tilpasset det 3 årige studiet i revisjonsfag. Kurset gir en innføring i samfunnsvitenskapelig metode, hvor hele forskningsprosessen blir belyst. De ulike fasene i forskningsprosessen som valg av tema, utforming av problemstilling, utmeisling av forskningsdesign, innsamling av empiri og analyse vil bli gjennomgått.

Kurset forutsetter basiskunnskaper i statistikk (på linje med kurs MET1002).

Undervisningsform
Faget kjøres konsentrert hvor undervisningen starter i uke 35 og avsluttes i uke 39. Undervisningsformen består av forelesninger, oppgaveløsning og oppgavegjennomgang.

Både undervisningsformen og progresjonen i kurset innebærer at studentene bør arbeide intensivt med pensum og oppgaveløsninger. 

Vurdering

Obligatorisk innlevering av individuell skriftlig oppgave over oppgitt tema. Tema oppgis i starten av kurset. Det gis veiledning/tilbakemelding på skisse til paper en gang i løpet av skriveprosessen. Sluttkarakteren settes på grunnlag av det innleverte arbeidet ved kursets slutt.

Emneoversikt
Generelt om forskning og vitenskapelig metode 

Vitenskapsteori/grunnlagsproblemer 

Forholdet mellom teori og empiri/data

Avgrensing og definering av begreper og problemer; problemformulering.

Kvantitative kontra kvalitative forskningsopplegg

Operasjonalisering, modellutforming og måling

Utvalgsteori og datainnsamlingsmetoder

Elementær behandling og analyse av data

Tolkning av data og bevissthet om feilkilder

Hvordan skrive rapporter

